stanford-oval/wikipedia huggingface dataset:
เชลล์ดอน
ตัวละคร > ตัวละครรอง > แคร็บบี้

สายพันธุ์สัตว์ : ปู
แคร็บบี้ (Crabby) เป็นเจ้าของร้านหนังสือที่อยู่ข้าง ๆ กับโรงแรมชาร์มมิ่งแคลม ซึ่งเชลล์ดอนเป็นขาประจำร้านของเขา ในอดีตแคร็บบี้มักจะชอบมีปัญหากับมิสซิสพรีมเป็นอย่างมาก แต่โดยที่แท้จริงแล้วเขากำลังหลงรักมิสซิสพรีมอยู่เป็นอย่างมาก
ตัวละคร > ตัวละครรอง > สแตน

สายพันธุ์สัตว์ : ปลาดาว
สแตน (Stand) เป็นเพื่อนร่วมชั้นเรียนของ เชลล์ดอน คอนนี่ และเฮอร์แมน มีนิสัยเกเร ชอบแกล้งผู้อื่น และมักจะสร้างความเดือดร้อนให้กับเพื่อน ๆ อยู่เสมอ
ตัวละคร > ตัวละครรอง > เฮอร์ลี่

สายพันธุ์สัตว์ : หอยสังข์
เฮอร์ลี่ (Herly) เป็นเพื่อนร่วมชั้นเรียนของ เชลล์ดอน คอนนี่ และเฮอร์แมน เธอเป็นผู้รักความสวยงามในตัวเองเป็นอย่างมาก เธอมีนิสัยที่ชอบเปรียบเทียบ ชอบพูดโอ้อวด และหลงตัวเองเป็นอย่างมาก
ตัวละคร > ตัวละครรอง > วงดนตรีเบ็ทส์โมเทล

เป็นวงดนตรีมือสมัครเล่นที่โด่งดังที่สุดในเมืองเชลล์แลนด์ โดยวงดนตรีนี้ยังมีนิสัยรักการซิ่งมอร์เตอร์ไซด์อีกด้วย โดยสมาชิกในวงมีดังนี้
ตัวละคร > ตัวละครรอง > วงดนตรีเบ็ทส์โมเทล > ฮุก

สายพันธุ์สัตว์ : ปลาหมอมาลายูเหลือง
ฮุก (Hook) เป็นผู้ก่อตั้งวงดนตรีเบ็ทส์โมเทลขึ้นมา เล่นดนตรีในสถานะผู้ร้องนำและมือกีต้าร์ของวง ชอบความท้าทายเป็นชีวิตจิตใจ
ตัวละคร > ตัวละครรอง > วงดนตรีเบ็ทส์โมเทล > แซม

สายพันธุ์สัตว์ : ปลาแซลม่อน
แซม (Sam) เป็นสมาชิกวงดนตรีเบ็ทส์โมเทล เล่นดนตรีในสถานะมือเบส มีนิสัยค่อนข้างเรียบร้อย
ตัวละคร > ตัวละครรอง > วงดนตรีเบ็ทส์โมเทล > แมค

สายพันธุ์สัตว์ : ปลาแมคคาแรล
แมค (Mac) เป็นสมาชิกวงดนตรีเบ็ทส์โมเทล เล่นดนตรีในสถานะมือกลอง
ตัวละคร > ตัวละครรอง > โยกา

สายพันธุ์สัตว์ : หอยเจดีย์
โยกา (Yoga) เป็นนายกเทศมนตรีของเมืองเชลล์แลนด์ ที่นับถือชอบประชาชนทุก ๆ ในเมืองเชลล์แลนด์ ซึ่งเขามักจะหาวิธีการแก้ปัญหาทุกข์ยากของประชาชนในเมืองเชลล์แลนด์อยู่เสมอ (โดยวิธีการใช้ของวิเศษ)
ตัวละคร > ตัวละครรอง > แคร็กเค้น

สายพันธุ์สัตว์ : *ไม่ทราบสายพันธุ์*
แคร็กเค้น (Crakken) เป็นผู้มีอิทธิพลประจำเมืองเชลล์แลนด์ เขามักจะใช้วิธีอะไรต่าง ๆ พยายามซื้อกิจการทุก ๆ สิ่งทุก ๆ อย่างในเมืองเชลล์แลนด์ให้จนได้ด้วยวิธีอันชั่วร้ายของเขา และใน ตอน โรงละครแห่งความรัก แม่ของคอนนี่ก็ยังเล่าประวัติของแคร็กเค้นอีกด้วยว่า ครอบครัวแคร็กเค้นในอดีตนั้นเป็นคนที่แทบไม่มีฐานะเลย เขามีลูกน้องชื่อ บาสล์ลีย์ เป็นผู้ช่วยของเขาอีกด้วย
ตัวละคร > ตัวละครรอง > นิกกี้นอร์ติลุส

สายพันธุ์สัตว์ : หอยทับทิม
นิกกี้นอร์ติลุส (Nickie Nortilus) เป็นดาราดังประจำเมืองเชลล์แลนด์ ซึ่งเชลล์ดอนเป็นแฟนคลับของเขา
ตัวละคร > ตัวละครรอง > มินท์

สายพันธุ์สัตว์ :
มินท์ (Mint) เป็นหอยลูกครึ่งจีน เก่งเรื่องการเล่นกังฟิชเป็นอย่างมาก ครอบครัวเธอพึ่งย้ายเข้ามาอยู่ในเมืองเชลล์แลนด์ เพื่อมาเปิดโรงเรียนสอนกังฟิช ซึ่งพ่อของเธอเป็นครูสอน (ในซีซั่น 3 ตอน : กังฟู กังฟิช) หลังจากเธอย้ายเข้ามาในเชลล์แลนด์เธอก็ได้รู้จักกับเชลล์ดอน คอนนี่ และเฮอร์แมน
รายชื่อตอน

บทความหลัก: รายชื่อตอนในเชลล์ดอน
เพลงประกอบ > ซีซั่น 1

Brand new day
วันใหม่ทุกวัน
เพลงประกอบ > ซีซั่น 1 > ขับร้อง

Lea Salonga
อลิสา นานา
เพลงประกอบ > ซีซั่น 2

โลกคือบ้านเรา
ไม่ใช้คนพิเศษ แต่คือคนสำคัญ
แค่สองเรา
เพลงประกอบ > ซีซั่น 2 > ขับร้อง

ธงไชย แมคอินไตย์
สุธาสินี พุทธินันท์
ธงไชย แมคอินไตย์ กับ สุธาสินี พุทธินันท์
เพลงประกอบ > ซีซั่น 3

ใจใสเจี๊ยบ
กระดิ๊บ กระดิ๊บ
เชลล์ดอนซีซั่น 2

ปี 2552 บริษัท เชลล์ฮัทเอ็นเทอร์เทนเมนท์ จำกัด ส่ง "เชลล์ดอน ซีซัน 2" ลงจอช่อง 3 ก่อนเตรียมจัดฉายในกว่า 100 ประเทศ
การสร้างและการตอบรับ

เชลล์ดอน เป็นแอนิเมชันที่เกิดจากความคิดของ ดร.ชวัลวัฒน์ อริยวรารมย์ ภายหลังจากเป็นอาจารย์สอนหนังสือที่มหาวิทยาลัยคลีฟแลนด์สเตท สหรัฐอเมริกา ซึ่งเขามีความประสงค์ทำธุรกิจแอนิเมชัน แต่เนื่องด้วยเขายังไม่มีความรู้ด้านแอนิเมชันในขณะนั้น เขาจึงทำการศึกษาการออกแบบตัวละคร โดยเลือกใช้เปลือกหอยมาสร้างเป็นตัวละคร และพบว่าสิ่งสำคัญนอกเหนือจากความน่ารักเพียงอย่างเดียว คือการทำตัวละครให้มีความโดดเด่น จากนั้น เขาได้ทำการสอบถามกลุ่มเป้าหมาย ตลอดจนให้ความสำคัญต่อความสนุกของเนื้อเรื่อง รวมไปจนถึงเพลงประกอบที่ติดหู
ภาพยนตร์ชุดนี้ใช้เวลาสร้าง 8 ปี และได้รับการจัดฉายครั้งแรกทางช่อง 3 และปัจจุบันได้รับการจัดฉายในเกือบ 200 ประเทศทั่วโลก รวมทั้งมีแผนการณ์จัดสร้างภาพยนตร์ชุดนี้ในรูปแบบภาพยนตร์ 3 มิติ จากการร่วมทุนระหว่างประเทศสิงคโปร์และญี่ปุ่น
การ์ตูนชุดนี้ยังได้รับการจัดทำให้เสียงพากย์ถึง 30 ภาษา
ดูเพิ่ม

รายชื่อตอนในเชลล์ดอน
แหล่งข้อมูลอื่น

เว็บไซต์ทางการ
เชลล์ดอน ที่อินเทอร์เน็ตมูวีเดตาเบส
เชลล์ดอน ที่เดอะทีวีดีบี
เชลล์ดอน ในฐานข้อมูลการ์ตูน
เซเทอร์

| --- | --- |
ภาพเซเทอร์บนจานดินเผา จากVulci, Etruria, ทำไว้ ป. 520–500 ปีก่อนค.ศ.
กลุ่ม: สัตว์ในตำนาน
กลุ่มย่อย: ลูกครึ่งในตำนาน จิตวิญญาณแห่งธรรมชาติ
สัตว์คล้ายคลึง: เซนทอร์, ฮาร์พี
ชื่ออื่น: ฟอน Silenos
ประเทศ: กรีก
ถิ่นที่อยู่: ป่า, woodlands, ภูเขา และบริเวณที่ห่างจากวัฒนธรรมของมนุษย์
เซเทอร์กำลังใช้องคชาตยกจอกไวน์
เซเทอร์ (อังกฤษ: satyr, เสียงอ่านภาษาอังกฤษ: /ˈseɪtər/) ตามตำนานเทพปกรณัมกรีก เป็นมนุษย์ในวัยหนุ่ม มักมีหูเป็นหูม้า มีเขาเล็กเหมือนแพะ มีขาเป็นแพะ มักท่องเที่ยวในป่าและภูเขา บางตำราบอกว่าเป็นเทพารักษ์ อีกทั้งยังเป็นผู้ติดตามของเทพแพน (Pan) และเทพไดโอไนซัสอีกด้วย ในเทพปกรณัม เซเทอร์ เกี่ยวข้องกับพลังทางเพศของเพศชายและผลงานศิลปกรรมกรีก-โรมันมักสร้างภาพของเซเทอร์ให้มีอวัยวะเพศที่ตั้งชูชัน
ดูเพิ่ม

ฟอน
เซอร์ไวเวอร์ ไอส์แลนด์ออฟดิไอดึลส์

| --- | --- |
เซอร์ไวเวอร์ ไอส์แลนด์ออฟดิไอดึลส์
สถานที่: หมู่เกาะมามานูกา ประเทศฟิจิ
ออกอากาศ: 25 กันยายน พ.ศ. 2562   – 18 ธันวาคม พ.ศ. 2562
การถ่ายทำ: 21 มีนาคม พ.ศ. 2562   – 28 เมษายน พ.ศ. 2562
ผู้ชนะ: ทอมมี่ ชีฮาน
จำนวนตอน: 13
จำนวนวัน: 39
จำนวนคน: 20
เผ่า:   ไลโร     โวไค     ลูมูวากู
ลำดับฤดูกาล
ก่อนหน้า: เซอร์ไวเวอร์ เอดจ์ ออฟ เอ็กซ์ทิงชั่น
ถัดไป: เซอร์ไวเวอร์ วินเนอร์ส แอท วอร์
เซอร์ไวเวอร์: ไอส์แลนด์ออฟดิไอดึลส์ (อังกฤษ: Survivor: Island of the Idols) เป็นฤดูกาลที่ 39 ของรายการเซอร์ไวเวอร์ ถ่ายทำตั้งแต่วันที่ 21 มีนาคม ถึง 28 เมษายน พ.ศ. 2562 โดยฤดูกาลนี้จะเป็นผู้เล่นหน้าใหม่ 20 คน และเป็นฤดูกาลแรกที่มีผู้เข้าแข่งขันจากประเทศอื่นได้รับเลือกให้เป็นหนึ่งในผู้เข้าแข่งขัน นั่นคือ ทอม เลดลอว์ จากประเทศแคนาดา โดยฤดูกาลนี้เป็นครั้งที่แปดแล้วที่ถ่ายทำที่ประเทศฟิจิ หลังจากที่เคยถ่ายทำที่ประเทศนี้ใน เซอร์ไวเวอร์ ฟิจิ , เซอร์ไวเวอร์ มิลเลนเนียลส์ปะทะเจ็นเอ็กซ์ , เซอร์ไวเวอร์ เกมเชนเจอส์ , เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์ , เซอร์ไวเวอร์ โกสต์ไอแลนด์ , เซอร์ไวเวอร์ เดวิดปะทะโกไลแอท และ เซอร์ไวเวอร์ เอดจ์ ออฟ เอ็กซ์ทิงชัน
ในฤดูกาลนี้มีสิ่งที่พิเศษเพิ่มขึ้น คือ จะมีอดีตผู้ชนะจากเซอร์ไวเวอร์ 2 คน มารับหน้าที่เป็นเมนเทอร์ให้กับผู้เข้าแข่งขัน ได้แก่ แซนดร้า ดิแอซ-ทไวน์ และ ร็อบ มาริเอโน่ ณ ไอส์แลนด์ออฟดิไอดึลส์ โดยในแต่ละตอนสมาชิกจากเผ่าใดเผ่าหนึ่ง 1 คนจะถูกส่งมายังเกาะแห่งนี้และพบกับร็อบและแซนดร้า ที่จะทำหน้าที่สอนและให้คำแนะนำในการเล่นเกมทั้งด้านร่างกาย ด้านกลยุทธ์ และด้านเกมสังคม อีกทั้งเสนอให้ผู้เข้าแข่งขันเข้ารับการทดสอบจากทั้งคู่เพื่อแลกกับข้อได้เปรียบในเกม เช่น เครื่องรางคุ้มกันที่ซ่อนไว้ เป็นต้น ทั้งนี้ ร็อบและแซนดร้ายังจะเข้าร่วมสภาเผ่าเพื่อสังเกตการณ์และดูสถานการณ์อีกด้วย แต่จะไม่เปิดเผยตัวให้ผู้เข้าแข่งขันที่เข้าสภาเผ่าได้เห็น
อนึ่ง ฤดูกาลนี้ยังเป็นครั้งแรกในประวัติศาสตร์ของรายการที่มีผู้เข้าแข่งขันถูกให้ออกจากการแข่งขัน คือ แดน สไพโล ในวันที่ 36 ของการแข่งขัน โดยเป็นผลมาจากพฤติกรรมของแดนที่ไม่เหมาะสมเกี่ยวกับการแตะเนื้อต้องตัวในลักษณะกึ่งคุกคามต่อผู้ร่วมแข่งขันฝ่ายหญิง โดยเฉพาะเคลลี่ คิม ซึ่งเป็นผู้แจ้งเรื่องนี้กับทางทีมงานเป็นคนแรก โดยในช่วงสุดท้ายของตอนที่ 12 ทางรายการได้ขึ้นข้อความว่า "แดนถูกเชิญออกจากการแข่งขันหลังจากทางรายการได้รับรายงานเกี่ยวกับความประพฤติที่ไม่เหมาะสมอีกครั้งหลังกล้อง แต่ไม่มีความเกี่ยวข้องกับผู้เข้าแข่งขันคนอื่นๆแต่อย่างใด" ทั้งนี้ พฤติกรรมของแดนนั้นทำให้เกิดการถกเถียงเป็นอย่างมากในหมู่ผู้ชมรายการ และก่อให้เกิดการวิพากษ์วิจารณ์กันอย่างกว้างขวาง นอกจากนี้ยังมีผลให้ทางรายการได้กำหนดกฎที่รัดกุมมากขึ้นในฤดูกาลต่อๆไปของรายการเพื่อไม่ให้มีผู้เข้าแข่งขันคนใดต้องประสบภาวะลำบากจากพฤติกรรมที่ไม่เหมาะสมของผู้เข้าแข่งขันคนอื่นอีก
รายละเอียดของฤดูกาล

เผ่า :
ตุ๊กตาสิทธิ์คุ้มกันแบบเผ่า : ไม้แกะสลักเป็นหน้าคนสองชิ้น วางชนกันอยู่บนโครงไม้ไผ่ที่ถูกมัดไว้
สร้อยสิทธิคุ้มกันส่วนบุคคล :  ตัวสร้อยทำจากพลาสติกสีน้ำตาลสานเข้าด้วยกัน ตรงกลางประดับด้วยไม้ที่แกะสลักเป็นหน้าคนประกบกันเรียงรอบข้างด้วยกระดูกสัตว์และเปลือกหอย
คบเพลิง :  ตัวคบทำจากโลหะ ฐานรองคบเพลิงแกะสลักเป็นหน้าคนประกบกัน
อุปกรณ์ดับไฟ : ทำจากไม้โค้งมนและฉลุลายตกแต่ง
สภาเผ่า : สถานที่เปิดโล่ง ล้อมรอบด้วยกระโจมหลังคาทรงสูงหลายขนาด ด้านนึงมีสถานที่ให้เมนเทอร์ซ่อนตัวนั่งฟังสถานการณ์ในสภาเผ่า
ผู้เข้าแข่งขัน

| ผู้เข้าแข่งขัน | เผ่าเริ่มแรก | สลับเผ่า | เผ่ารวม | ถูกโหวตออก | รวมโหวต |
| --- | --- | --- | --- | --- | --- |
| รอนนี บาร์ดาห์ | ไลโร |  |  | ถูกโหวตออกคนที่ 1 - วันที่ 3 | 7 |
| มอลลี่ บายแมน | โวไค |  |  | ถูกโหวตออกคนที่ 2 - วันที่ 6 | 7 |
| วินซ์ มัวร์ | ไลโร |  |  | ถูกโหวตออกคนที่ 3 - วันที่ 8 | 7 |
| เชลซี วอล์กเกอร์ | ไลโร |  |  | ถูกโหวตออกคนที่ 4 - วันที่ 11 | 6 |
| ทอม เลดลอว์ | ไลโร | ไลโร |  | ถูกโหวตออกคนที่ 5 - วันที่ 14 | 6 |
| เจสัน ลินเดน | โวไค | โวไค |  | ถูกโหวตออกคนที่ 6 - วันที่ 16 | 6 |
| แจ็ค นิชทิง | โวไค | ไลโร |  | ถูกโหวตออกคนที่ 7 - วันที่ 19 ลูกขุนคนที่ 1 | 2 |
| เคลลี่ คิม | โวไค | ไลโร | ลูมูวากู | ถูกโหวตออกคนที่ 8 - วันที่ 22 ลูกขุนคนที่ 2 | 8 |
| ญะมาล ชิปแมน | โวไค | ไลโร | ลูมูวากู | ถูกโหวตออกคนที่ 9 - วันที่ 24 ลูกขุนคนที่ 3 | 6 |
| อารอน เมเรดิธ | ไลโร | โวไค | ลูมูวากู | ถูกโหวตออกคนที่ 10 - วันที่ 27 ลูกขุนคนที่ 4 | 5 |
| มิซซี่ เบิร์ด | ไลโร | โวไค | ลูมูวากู | ถูกโหวตออกคนที่ 11 - วันที่ 27 ลูกขุนคนที่ 5 | 3 |
| เอลิซาเบธ บีเซล | ไลโร | โวไค | ลูมูวากู | ถูกโหวตออกคนที่ 12 - วันที่ 30 ลูกขุนคนที่ 6 | 1 |
| คาริชม่า พาเทล | ไลโร | ไลโร | ลูมูวากู | ถูกโหวตออกคนที่ 13 - วันที่ 32 ลูกขุนคนที่ 7 | 15 |
| เอเลน สต็อตต์ | ไลโร | โวไค | ลูมูวากู | ถูกโหวตออกคนที่ 14 - วันที่ 35 ลูกขุนคนที่ 8 | 8 |
| แดน สไพโล | โวไค | โวไค | ลูมูวากู | ถูกเชิญออก - วันที่ 36 | 5 |
| เจเน็ต คาร์บิน | โวไค | ไลโร | ลูมูวากู | ถูกโหวตออกคนที่ 15 - วันที่ 37 ลูกขุนคนที่ 9 | 6 |
| ลอเรน เบค | โวไค | โวไค | ลูมูวากู | แพ้การแข่งขันจุดไฟ - วันที่ 38 ลูกขุนคนที่ 10 | 1 |
| นอร่า ซัลมาน | โวไค | ไลโร | ลูมูวากู | รองชนะเลิศอันดับ 2 - วันที่ 39 | 6 |
| ดีน โควาลสกี้ | ไลโร | ไลโร | ลูมูวากู | รองชนะเลิศอันดับ 1 - วันที่ 39 | 0 |
| ทอมมี่ ชีฮาน | โวไค | โวไค | ลูมูวากู | ผู้อยู่รอดคนสุดท้าย - วันที่ 39 | 2 |
การแข่งขัน

| ตอน | ออกอากาศ | การแข่งขัน> รางวัล | การแข่งขัน> สิทธิ์คุ้มกัน | เกาะไอดึลส์> ถูกส่งไป | เกาะไอดึลส์> การทดสอบ | ถูกโหวตออก | คะแนนเสียง | ตำแหน่ง |
| --- | --- | --- | --- | --- | --- | --- | --- | --- |
| "I Vote You Out and That’s It" | 25/09/62 | โวไค | โวไค | เอลิซาเบธ | แพ้ | รอนนี่ | 7-2 | ถูกโหวตออกคนที่ 1 - วันที่ 3 |
| "YOLO, Let's Play!" | 2/10/62 | ไลโร | ไลโร | เคลลี่ | ชนะ | มอลลี่ | 7-2-1 | ถูกโหวตออกคนที่ 2 - วันที่ 6 |
| "Honesty Would Be Chill" | 9/10/62 | โวไค | โวไค | วินซ์ | ชนะ | วินซ์ | 5-3-1 | ถูกโหวตออกคนที่ 3 - วันที่ 8 |
| "Plan Z" | 16/10/62 | โวไค | โวไค | นอร่า | แพ้ | เชลซี | 6-2 | ถูกโหวตออกคนที่ 4 - วันที่ 11 |
| "Don't Bite the Hand That Feeds You" | 23/10/62 | โวไค | โวไค | ไม่มี | ไม่มี | ทอม | 5-2 | ถูกโหวตออกคนที่ 5 - วันที่ 14 |
| "Suck It Up Buttercup" | 30/10/62 | โวไค | ไลโร | เอเลน | ชนะ | เจสัน | 4-3 | ถูกโหวตออกคนที่ 6 - วันที่ 16 |
| "I Was Born at Night, But Not Last Night" | 6/11/62 | ไม่มี | โวไค | เจเน็ต | ปฏิเสธ | แจ็ค | 2-0 | ถูกโหวตออกคนที่ 7 - วันที่ 19 ลูกขุนคนที่ 1 |
| "We Made It to the Merge!" | 13/11/62 | ไม่มี | อารอน | ไม่มี | ไม่มี | เคลลี่ | 8-5 | ถูกโหวตออกคนที่ 8 - วันที่ 22 ลูกขุนคนที่ 2 |
| "We Made It to the Merge!" | 13/11/62 | ไม่มี | อารอน | ญะมาล | แพ้ | ญะมาล | 6-3-0 | ถูกโหวตออกคนที่ 9 - วันที่ 24 ลูกขุนคนที่ 3 |
| "We Made It to the Merge!" | 13/11/62 | ไม่มี | มิซซี่ | ญะมาล | แพ้ | ญะมาล | 6-3-0 | ถูกโหวตออกคนที่ 9 - วันที่ 24 ลูกขุนคนที่ 3 |
| "Two for the Price of One" | 20/11/62 | เอเลน [เอลิซาเบธ คาริชม่า มิซซี่ ทอมมี่] | นอร่า | ไม่มี | ไม่มี | อารอน | 5-1 | ถูกโหวตออกคนที่ 10 - วันที่ 27 ลูกขุนคนที่ 4 |
| "Two for the Price of One" | 20/11/62 | เอเลน [เอลิซาเบธ คาริชม่า มิซซี่ ทอมมี่] | เอเลน | ไม่มี | ไม่มี | มิซซี่ | 3-2 | ถูกโหวตออกคนที่ 11 - วันที่ 27 ลูกขุนคนที่ 5 |
| "Bring on the Bacon" | 27/11/62 | ไม่มี | นอร่า | ลอเรน | ชนะ | เอลิซาเบธ | 1-1-0 7-0 | ถูกโหวตออกคนที่ 12 - วันที่ 30 ลูกขุนคนที่ 6 |
| "A Very Simple Plan" | 4/12/62 | เจเน็ต ทอมมี่ [แดน ลอเรน] | ลอเรน | ไม่มี | ไม่มี | คาริชม่า | 5-3 | ถูกโหวตออกคนที่ 13 - วันที่ 32 ลูกขุนคนที่ 7 |
| "Just Go For It" | 11/12/62 | ไม่มี | ดีน | ดีน | ชนะ | เอเลน | 5-2 | ถูกโหวตออกคนที่ 14 - วันที่ 35 ลูกขุนคนที่ 8 |
| "Just Go For It" | 11/12/62 | ไม่มี | ดีน | ดีน | ชนะ | แดน | ไม่ได้โหวต | ถูกเชิญออก - วันที่ 36 |
| "Mama, Look at Me Now" | 18/12/62 | ดีน [นอร่า] | ดีน [นอร่า] | ดีน เจเน็ต ลอเรน นอร่า ทอมมี่ | ดีน | เจเน็ต | 4-1 | ถูกโหวตออกคนที่ 15 - วันที่ 37 ลูกขุนคนที่ 9 |
| "Mama, Look at Me Now" | 18/12/62 | ไม่มี | นอร่า | ไม่มี | ไม่มี | ลอเรน | ไม่ได้โหวต | แพ้การแข่งขันจุดไฟ - วันที่ 38 ลูกขุนคนที่ 10 |
| "Reunion Special" | 18/12/62 | ลูกขุนโหวต | ลูกขุนโหวต | ลูกขุนโหวต | ลูกขุนโหวต | นอร่า | 8-2-0 | รองชนะเลิศอันดับ 2 - วันที่ 39 |
| "Reunion Special" | 18/12/62 | ลูกขุนโหวต | ลูกขุนโหวต | ลูกขุนโหวต | ลูกขุนโหวต | ดีน | 8-2-0 | รองชนะเลิศอันดับ 1 - วันที่ 39 |
| "Reunion Special" | 18/12/62 | ลูกขุนโหวต | ลูกขุนโหวต | ลูกขุนโหวต | ลูกขุนโหวต | ทอมมี่ | 8-2-0 | ผู้อยู่รอดคนสุดท้าย - วันที่ 39 |
ดูเพิ่ม

| ด ค กเซอร์ไวเวอร์ |
| --- | --- |
ฤดูกาล: บอร์เนียว (2000) – ดิออสเตรเลียนเอาต์แบคก์ (2001) – แอฟริกา (2001) – มาร์เคซัส (2002) – ไทย (2002) – ดิแอมาซอน (2003) – เพิร์ลไอส์แลนส์ (2003) – รวมดารา (2004) – วานูอาตู (2004) – ปาเลา (2005) – กัวเตมาลา (2005) – ปานามา (2006) – คุกไอส์แลนด์ส (2006) – ฟิจิ (2007) – จีน (2007) – ไมโครนีเซีย (2008) – กาบอง (2008) – โทแคนติน (2009) – ซาโมอา (2009) – ฮีโร่ปะทะวายร้าย (2010) – นิการากัว (2010) – ริเดมป์ชันไอแลนด์ (2011) – แปซิฟิกใต้ (2011) – วันเวิลด์ (2012) – ฟิลิปปินส์ (2012) – แคเรโมน (2013) – บลัดปะทะวอเตอร์ (2013) – กากายัน (2014) – ซานฮวนเดลซูร์ (2014) – เวิลส์อะพาร์ต (2015) – แคมโบเดีย (2015) – เกาะรง (2016) – มิลเลนเนียลส์ปะทะเจ็นเอ็กซ์ (2016) - เกมเชนเจอส์ (2017) – ฮีโร่ปะทะฮีลเลอส์ปะทะฮัสท์เลอส์ (2017) – โกสต์ไอแลนด์ (2018) – เดวิดปะทะโกไลแอท (2018) – เอดจ์ ออฟ เอ็กซ์ทิงชั่น (2019) – ไอส์แลนด์ออฟดิไอดึลส์ (2019) – วินเนอร์ส แอท วอร์ (2020) – 41 (2021) – 42 (2022) – 43 (2022) – 44 (2023)
ผู้อยู่รอดคนสุดท้าย: ริชาร์ด แฮทช์  ·  ทีนา เวสสัน  ·  อีธาน โซฮ์น  ·  วีซีเปีย ทาวเวอรีย์  ·  ไบรอัน ไฮดิค  ·  เจนนา มอราสคา  ·  แซนดรา ดิแอซ ทวีน (ชนะครั้งที่ 1)  ·  แอมเบอร์ บริคิช  ·  คริส โดเฮอร์ตี้  ·  ทอม เวสต์แมน  ·  แดนนี่ โบว์ทไรท์  ·  อาราส บาสเคาส์คาส  ·  ยูล ควอน  ·  เอิร์ล โคล  ·  ทอดด์ เฮอร์ซอค  ·  พาร์วาตี แชลโลว์  ·  โรเบิร์ต "บ็อบ" คราวลี่ย์  ·  เจมส์ "เจที" โธมัส จูเนียร์  ·  นาตาลี ไวท์  ·  แซนดรา ดิแอซ ทวีน (ชนะครั้งที่ 2)  ·  จัดด์สัน "ฟาบีโอ" ไบร์ซ่าห์  ·  ร็อบ มาริอาโน่  ·  โซฟี คลาร์ก  ·  คิม สแปรดลิน  ·  เดนิส สแตปลีย์  ·  จอห์น ค็อกแรน  ·  ไทสัน อพอสตอล  ·  โทนี่ วลาโกส (ชนะครั้งที่ 1)  ·  นาตาลี แอนเดอร์สัน  ·  ไมค์ ฮอลโลเวย์  ·  เจเรมี่ คอลลิน  ·  มิเชล ฟิตซ์เจอรัลด์  ·  อดัม ไคลน์  ·  ซาร่าห์ ลาซิน่า  ·  เบน ดรีเบอร์เก้น  ·  เวนเดลล์ ฮอลแลนด์  ·  นิค วิลสัน  ·  คริส อันเดอร์วูด  ·  ทอมมี่ ชีฮาน  ·  โทนี่ วลาโกส (ชนะครั้งที่ 2)  ·  เอริกา คาสุปานันท์  ·  แมรี่แอนน์ โอเก็ตซ์  ·  ไมค์ "แกรบเลอร์" แกรบเลอร์  ·  ยามิล "ยัม ยัม" อะโรโซ
เซฺว เฉิน

| 0 | 1 | 2 |
| --- | --- | --- |
 
เหรียญรางวัล
วอลเลย์บอลหญิง
ตัวแทนของ  จีน
กีฬาโอลิมปิก
|  | ปักกิ่ง 2008 | วอลเลย์บอลชายหาด |
เวิลด์แชมเปี้ยนชิป
|  | โรม 2011 | วอลเลย์บอลชายหาด |
เอเชียนเกมส์
|  | โดฮา 2006 | วอลเลย์บอลชายหาด |
เซฺว เฉิน (จีน: 薛晨; อังกฤษ: Xue Chen; 18 กุมภาพันธ์ ค.ศ. 1989 – ) เป็นนักกีฬาวอลเลย์บอลชายหาดหญิงชาวจีน ซึ่งมีส่วนสูงที่ 6 ฟุต 3 นิ้ว หรือสูง 191 ซม. เธอเกิดที่เมืองฝูโจว มณฑลฝูเจี้ยน แต่เธอทำการฝึกในซานย่า มณฑลไหหลำ รวมถึงทำการฝึกใน รัฐแคลิฟอร์เนีย ภายใต้การดูแลของโค้ชเดน เซลนิค
เซฺวเริ่มเล่นบาสเกตบอล ตั้งแต่เมื่อครั้งยังเด็ก แต่เธอก็ไม่ชอบการเล่นกีฬาที่ถูกเนื้อต้องตัวกับอีกฝ่าย ในภายหลังเธอจึงเล่นวอลเลย์บอลในร่มตั้งแต่อายุ 10 ถึง 13 ปี ก่อนที่จะมามุ่งหลักที่วอลเลย์บอลชายหาด เธอเริ่มฝึกกีฬาระดับอาชีพใน ค.ศ. 2000 ที่โรงเรียนกีฬาฝูโจว และใน ค.ศ. 2002 เธอได้เข้าศึกษาต่อที่วิทยาลัยการกีฬาฝูโจว และกลายเป็นสมาชิกคนหนึ่งของทีมวอลเลย์บอลชายหาดทีมชาติจีน เซฺวได้รับการเปิดตัวในการแข่งขัน สวอตช์-FIVB เวิลด์ทัวร์ใน ค.ศ. 2005 ร่วมกับ ยฺหวี เหวินฮุ่ย และชนะรางวัล FIVB ท็อปรูกี้ ใน ค.ศ. 2006
ช่วงต้นปี ค.ศ. 2006 เซฺวกลายเป็นผู้เล่นที่อายุน้อยที่สุดที่ชนะในรายการสำคัญ โดยในวันที่ 28 พฤษภาคม ค.ศ. 2006 ขณะมีอายุได้ 17 ปี เธอได้รับรางวัล 400,000 ดอลลาร์สหรัฐ ในรายการ ไชน่าซั่งไห่จินซานโอเพ่น
ต่อมา ใน ค.ศ. 2006 เซฺว และ จาง ซี ได้รับรางวัลเหรียญทองจากการแข่งขันทีมหญิงในเอเชียนเกมส์ 2006 ทั้งคู่ยังได้รับรางวัลเหรียญทองแดงในวอลเลย์บอลชายหาดหญิงจากการแข่งขันโอลิมปิกฤดูร้อน 2008
แล้วทั้งคู่ก็ประสบความสำเร็จอย่างดีเยี่ยมใน ค.ศ. 2010 ซึ่งรวมถึงการชนะรายการ แกรนด์สแลม ในมอสโก ประเทศรัสเซีย เป็นสมัยที่สอง พวกเธอยังประสบความสำเร็จอย่างน่าอัศจรรย์โดยได้รับเหรียญทองในการแข่งขัน FIVB เวิลด์ทัวร์ประเภทหญิงรอบไฟนอล ในหมู่เกาะโอลันด์ ประเทศฟินแลนด์ โดยทำสถิติครองเหรียญทองแย่งสองนักกีฬาชาวบราซิล ฟรันซา-ซิลวา โดยในวันที่ 21 สิงหาคม ค.ศ. 2010 ใน ค.ศ. 2009 เธอทั้งสองได้รับรางวัลเหรียญทองในการแข่งขัน เอเชียนวอลเลย์บอลบีชแชมเปี้ยนชิป ที่เมืองไหโข่ว มณฑลไหหลำ ประเทศจีน และสร้างผลงานอีกครั้งใน ค.ศ. 2010 จากนั้น เธอทั้งสองก็ได้รับเหรียญทองในรายการ ซานย่าโอเพ่น ในมณฑลไหหลำ, เอเชียนเกมส์ที่กว่างโจว รวมถึง เอเชียนบีชเกมส์ ทีมของซูและจาง ได้รับการจัดอันดับรวมอยู่ในลำดับที่ 4 ประจำ ค.ศ. 2010 ของอันดับวอลเลย์บอลชายหาดโลก FIVB และสามารถจบฤดูกาลได้โดยเป็นที่หนึ่งของอันดับโลก FIVB
ทั้งนี้ เซฺว เฉิน ได้รับการจัดให้อยู่ในอันดับที่สามของ การจัดอันดับซีเอ็นเอ็นอินเตอร์เนชันแนลของนักกีฬาเอเชียที่เซ็กซี่มากที่สุดจำนวน 30 คน
ผู้เล่นร่วมทีม

จาง ซี (ค.ศ. 2006–2008, ค.ศ. 2010–ปัจจุบัน)
ยฺหวี เหวินฮุ่ย (ค.ศ. 2005)
เซเวนต์เดย์แอดเวนทิสต์

คริสตจักรเซเวนต์เดย์แอดเวนทิสต์ (อังกฤษ: Seventh-day Adventist Church) เป็นคริสตจักรและนิกายหนึ่งในขบวนการแอดเวนทิสต์ฝ่ายโปรเตสแตนต์ ที่ถือวันเสาร์เป็นวันสะบาโต และรอรับเสด็จพระเยซูที่จะเสด็จมาอีกครั้ง นิกายนี้มีพัฒนาการมาจากขบวนการมิลเลไรต์ในสหรัฐอเมริกาช่วงกลางคริสต์ศตวรรษที่ 19 และก่อตั้งขึ้นอย่างเป็นทางการในปี ค.ศ. 1863 แนวคิดสำคัญหลายประการของคริสตจักรนี้ได้รับอิทธิพลจากงานเขียนของเอลเลน จี. ไวต์ ซึ่งเป็นผู้ร่วมก่อตั้งคริสตจักร
หลักเทววิทยาส่วนใหญ่ของคริสตจักรเซเวนต์เดย์แอดเวนทิสต์สอดคล้องกับนิกายโปรเตสแตนต์โดยทั่วไป คือ เรื่องตรีเอกภาพ ข้อความในคัมภีร์ไบเบิลไม่มีผิดพลาดจากความจริง คนตายไปแล้วไม่สามารถรับรู้อะไรได้ นอกจากนี้ยังขึ้นชื่อเรื่องการเน้นอาหารสุขภาพ ถือมังสวิรัติ สนับสนุนเสรีภาพทางศาสนา และถือหลักการและดำรงชีวิตแบบอนุรักษนิยม
ที่ประชุมใหญ่คณะเซเวนต์เดย์แอดเวนทิสต์ เป็นองค์การปกครองสูงสุดของคริสตจักรนี้ ปัจจุบันมีคริสต์ศาสนิกชนในสังกัดจำนวน 18.1 ล้านคน นับเป็นองค์การทางศาสนาที่ใหญ่ที่สุดเป็นอันดับที่ 12 ของโลก (ในพฤษภาคม ค.ศ. 2007) เป็นองค์การศาสนาระดับนานาชาติที่ใหญ่ที่สุดเป็นอันดับ 6 ของโลก มีมิชชันนารีทำงานอยู่ในประเทศต่าง ๆ กว่า 200 ประเทศ/ดินแดนทั่วโลก ซึ่งมีวัฒนธรรมและเชื้อชาติต่าง ๆ กัน คริสตจักรนี้ยังได้ก่อตั้งโรงพยาบาล สถานศึกษา สำนักพิมพ์ เป็นต้น
เซเลม (รัฐออริกอน)

| เซเลม |
| --- | --- |
เมืองหลวงของรัฐ
นครเซเลม
The Oregon State Capitol.
สมญา: The Cherry City
ตำแหน่งในแมเรียนและโพล์กเคาน์ตีในรัฐออริกอน
เซเลมตำแหน่งในรัฐออริกอน
พิกัด: 44°55′51″N 123°1′44″W﻿ / ﻿44.93083°N 123.02889°W﻿ / 44.93083; -123.02889
ประเทศ: สหรัฐอเมริกา
รัฐ: รัฐออริกอน
เคาน์ตี: แมเรียน, โพล์ก
ค้นพบ: พ.ศ. 2385
การปกครอง
 • ประเภท: City Council – City Manager
 • นายกเทศมนตรี: แอนนา เอ็ม. ปีเตอร์สัน
 • City Manager: ลินดา นอร์ริส
พื้นที่
 • นคร: 125.48 ตร.กม. (48.45 ตร.ไมล์)
 • พื้นดิน: 124.06 ตร.กม. (47.90 ตร.ไมล์)
 • พื้นน้ำ: 1.42 ตร.กม. (0.55 ตร.ไมล์)
ความสูง: 46.7 เมตร (154 ฟุต)
ประชากร (2010)
 • นคร: 154,637 คน
 • ประมาณ (2012): 157,429 คน
 • ความหนาแน่น: 1,246.5 คน/ตร.กม. (3,228.3 คน/ตร.ไมล์)
 • รวมปริมณฑล: 396,103 คน
เดมะนิม: Salemite
เขตเวลา: UTC−8 (PST)
 • ฤดูร้อน  (เวลาออมแสง): UTC−7 (PDT)
Zip codes: 97301, 97302, 97303, 97304, 97308, 97309, 97310, 97311, 97312, 97313 & 97314
รหัสพื้นที่: 503 and 971
FIPS code: 41-64900
GNIS feature ID: 1167861
เว็บไซต์: www.cityofsalem.net
เซเลม (อังกฤษ: Salem) เป็นเมืองหลวงของรัฐออริกอน และเป็นเมืองหลวงของแมเรียนเคาน์ตี เซเลมตั้งอยู่ที่ใจกลางของวิลแลเมตต์แวลลีย์ อยู่ริมแม่น้ำวิลลาเมตต์ ถ้าเดินทางไปทางเหนือของเมือง แม่น้ำนี้เริ่มที่เขตแดนระหว่างแมเรียนเคาน์ตีกับโพล์กเคาน์ตี เซเลมถูกค้นพบเมื่อ พ.ศ. 2385 และเป็นเมืองหลวงของดินแดนออริกอน ใน พ.ศ. 2394 และได้เป็นนครใน พ.ศ. 2400
เซเลมมีประชากร 154,637 คนในการสำรวจสำมะโนประชากร ค.ศ. 2010 ทำให้เซเลมเป็นเมืองที่ใหญ่ที่สุดอันดับสามของรัฐรองจากเมืองพอร์ตแลนด์และยูจีน เซเลมใช้เวลาเพียงไม่ถึงชั่วโมงในการเดินทางจากพอร์ตแลนด์มายังเซเลม เซเลมเป็นเมืองหลักของเขตนครหลวงตามสถิติเซเลม พื้นที่นี้ครอบคลุมแมเรียนและโพล์กเคาน์ตี และรวมประชากรเป็น 347,214 คนในการสำรวจสำมะโนประชากร ค.ศ. 2000 ใน พ.ศ. 2552 ได้ก่อตั้งพื้นที่นี้ขึ้นและมีประชากร 396,103 คน กลายเป็นพื้นที่ที่ใหญ่ที่สุดอันดับสองในรัฐออริกอน
เมืองนี้เป็นที่ตั้งของมหาวิทยาลัยวิลแลเมตต์และมหาวิทยาลัยคอร์แบน ในเซเลมมีถนนหลักได้แก่อินเตอร์สเตต 5, ออริกอน รูต 99 อี และออริกอน รูต 22 ซึ่งเชื่อมกับเวสต์เซเลมข้ามแม่น้ำวิลลาเมตต์ผ่านสะพานแมเรียนสตรีตและเซนเตอร์สตรีต
| ประชากร> สำมะโนประชากร | ประชากร> Pop. | ประชากร>  | ประชากร> %± |
| --- | --- | --- | --- |
| 1860 | 902 |  | — |
| 1870 | 2,139 |  | 137.1% |
| 1880 | 2,538 |  | 18.7% |
| 1890 | 3,422 |  | 34.8% |
| 1900 | 4,258 |  | 24.4% |
| 1910 | 14,094 |  | 231.0% |
| 1920 | 17,679 |  | 25.4% |
| 1930 | 26,266 |  | 48.6% |
| 1940 | 30,908 |  | 17.7% |
| 1950 | 43,140 |  | 39.6% |
| 1960 | 49,142 |  | 13.9% |
| 1970 | 68,296 |  | 39.0% |
| 1980 | 89,233 |  | 30.7% |
| 1990 | 107,786 |  | 20.8% |
| 2000 | 136,924 |  | 27.0% |
| 2010 | 154,637 |  | 12.9% |
ที่มา:
เซาเทิร์นโรดีเชีย

เซาเทิร์นโรดีเชีย (อังกฤษ: Southern Rhodesia) เป็นชื่อของอาณานิคมปกครองตนเองของอังกฤษ ตั้งอยู่ทางเหนือของแม่น้ำลิมโปโปกับสหภาพแอฟริกาใต้ พื้นที่ซึ่งเซาเทิร์นโรดีเชียครอบครองอยู่ถูกเรียกว่า "ซิมบับเว" มาตั้งแต่ พ.ศ. 2523 หลังการประกาศอิสรภาพฝ่ายเดียวเมื่อ พ.ศ. 2508 ประเทศดังกล่าวเป็นที่รู้จักกันในชื่อ "โรดีเชีย" จนถึง พ.ศ. 2522 เมื่อโรดีเชียสถาปนาตนเองใหม่ภายใต้การถือเสียงข้างมากเป็นเกณฑ์เป็นรัฐ "ซิมบับเวโรดีเชีย" ซึ่งไม่ได้รับการรับรอง ก่อนจะย้อนมาเป็นสถานะอาณานิคมโดยความตกลงแลงคัสเตอร์ในเดือนธันวาคม และกลายมาเป็นรัฐซิมบับเวซึ่งได้รับการรับรองในเดือนเมษายน พ.ศ. 2523 มีการใช้นโยบายการทำให้เป็นแอฟริกา (Africanization) ไม่นานหลังจากนั้น โดยมีเป้าหมายเพื่อแทนที่ร่องรอยของอังกฤษ โรดีเชีย และการปกครอง กฎหมาย ทรัพย์สิน และการตั้งชื่อแบบคนขาวในอดีต ด้วยทางเลือกซึ่งถูกมองว่าพื้นเมืองกว่า
เชิงอรรถ

Blake, Robert, A History of Rhodesia, New York, Knopf, 1978. ISBN 978-0-394-48068-8
แหล่งข้อมูลอื่น

Window on Rhodesia, an archive of the history and life of Rhodesia.
เซียง ไห่หลาน

| เซียง ไห่หลาน Anne Heung |
| --- | --- |

ชื่อจีน: 向海嵐 (จีนตัวเต็ม)
ชื่อจีน: 向海岚 (จีนตัวย่อ)
พินอิน: Xiàng Hǎilán (จีนกลาง)
ยฺหวิดเพ็ง: Hoeng3 Hoi2-laam4 (กวางตุ้งมาตรฐาน)
เกิด:  (1974-10-02) 2 ตุลาคม ค.ศ. 1974 (50 ปี) ฮ่องกง
อาชีพ: นักแสดง, นักออกแบบงานอีเวนต์
ปีทำงาน: 1998-2008
เซียง ไห่หลาน (จีน: 向海嵐 อักษรโรมัน: Anne Heung) เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ แอนน์ อึ้ง (อังกฤษ: Anne Heung) เธอคือ มิสฮ่องกง ปี 1998 เธอได้ลาอกจาก TVB และออกจากวงการบันเทิงไปตั้งแตีปี ค.ศ. 2008
ผลงานด้านการแสดง

| เรื่อง | ปี | รับบท |
| --- | --- | --- |
| Detective Investigation Files IV | 1999 | Leung Chin Chin |
| The Legend of Lady Yang | 2000 | Yeung Yuk-wan |
| Legendary Four Aces | 2000 |  |
| Love is Beautiful | 2001 | Ling Wan/Cho Cho/Can Si Si |
| Seven Sisters | 2001 |  |
| The Stamp of Love | 2001 |  |
| Golden Faith | 2002 | Sabrina |
| Life Begins at Forty | 2003 | Mok Hui Nam |
| Perish in the Name of Love | 2003 | Chan Yuen-yuen |
| Riches and Stitches | 2003 | Po Chui Lung |
| Seed of Hope | 2003 |  |
| The W Files | 2003 | Lau Lai-ling |
| Hidden Treasures | 2004 | Kwok Lai-Kam |
| Love Bond | 2005 | Cheung Bik-Fun |
| The Charm Beneath | 2005 | Sung Wan-Seung |
| Bar Bender | 2006 |  |
| Au Revoir Shanghai | 2006 | Ho Shui-Sau |
| Face to Fate | 2006 | Yeuk-Lan |
| Devil's Disciples | 2007 | Mo Yung Koo-Yuet |
| Best Bet | 2007 | Kong Ma-lei |
| Fathers and Sons | 2007 | Nicole |
| The Building Blocks of Life | 2007 | Cheung Lei (Lily) |
แหล่งข้อมูลอื่น

เซียง ไห่หลาน ที่อินเทอร์เน็ตมูวีเดตาเบส